هناك فراغ ثقافي يسبب التخلّي عن الأصالة البحرانية، يا جماعة أنتون تدرون إن إحنا حضارتنا عمرها خمسة آلاف سنة؟ نتكلم عن حضارة ضاربة في جذور جذور التاريخ، 5000 سنة وما عندنا خرافات في حضارتنا، إذا كان الآخرون يتفاخرون بأساطيرهم والأشياء غير الواقعية ويدونونها ويكتبونها من بعد ما كانت رسومات وهي خرافات – وإن كانت أدبيات تحترم – إحنا هذا ما عندنا، حضارتنا 5000 سنة حضارة علم، حضارة معرفة مو حضارة خرافات (خراريف)، يعني أصلاً إحنا عندنا أصالة أكثر من أبو سبعة آلاف سنة اللي في بابل واللي أكثر من سبعة آلاف سنة اللي في مصر اللي في الدولة الفرعونية. أنا ما قاعد أبالغ بس هذا إحنا واقعنا، إحنا ليش هالشكل نتنكّر له؟؟